Susanne Klatten

Susanne Klatten (Susanne Hanna Ursula os. Quandt) (s. 28. huhtikuuta 1962 Bad Homburg, Länsi-Saksa) on Saksan rikkain nainen ja teollisuusvaikuttaja.List Id=10&passY. Archive.is 2012. Viitattu 10.3.2018.  

 Suku ja koulutus 
Hänen vanhempansa ovat Herbert Quandt (1910–1982) ja tämän kolmas vaimo Johanna Quandt os. Bruhn (1926–2015). Hänellä on nuorempi veli Stefan Quandt (s. 1966), sekä neljän sisaruspuolta isänsä aikaisemmista avioliitoista. Hänen isoisänsä Günther Quandt oli natsi-ajan teollisuusmies, jonka toinen vaimo Magda Friedländer meni avioeron jälkeen naimisiin Joseph Goebbelsin kanssa.

Vuonna 1978 poliisi esti hänen ja hänen äitinsä sieppauksen.

Ylioppilaaksi tultuaan Susanne Quandt työskenteli Young & Rubicam mainostoimistossa Frankfurtissa vuosina 1981–1983.Die Ouandts by Rudiger Jungbluth sivu 356 published by Campus.de . Kirja Google Booksissa. Viitattu 10.3.2018. Tämän jälkeen hän opiskeli liikealaa Buckinghamin yliopistossa Englannissa ja suoritti kandidaatin tutkinnon liiketaloudessa. Hänellä on myös MBA-tutkinto Lausannessa sijaitsevasta sveitsiläisestä IMD Business Schoolista.

Vuonna 1989 Susanne Quandt oli hallinto-assistenttina kustannusyhtiö Hubert Burda Median palveluksessa. Hän harjoitteli Dresdner Bankissa Lontossa, McKinsey & Companyn liikkeenjohdon konsulttiyrityksessä Münchenissä ja Bankhaus Reuschel & Co'ssa ennen kuin aloitti harjoittelun BMW:llä nimellä Susanne Kant.

Susanne Quandt avioitui vuonna 1990 BMW:llä Regensburgissa tapaamansa insinööri Jan Klattenin kanssa, he asuivat Münchenissä ja heillä on kolme lasta, Felix (s. noin 1990-1991), Alexander (s. noin 1993-1994) ja Johanna (s. noin 1995-1996). He ovat vuonna 2024 saaneet äitinsä SKion GmbH sijoitusyhtiöstä kukin kolmanneksen. Klatten pelaa golfia ja hiihtää Itävallassa. Susanne Klatten ja Jan Klatten muuttivat erilleen vuonna 2018.

 Sijoitukset 
Isänsä kuoltua vuonna 1982 Susanne Quandt peri 50,1 % osuuden lääketeollisuusfirma Altanan omistuksesta sekä 12,5 prosentin osuuden BMW-yhtiöstä, äitinsä kuoleman jälkeen vuonna 2015 Klatten omisti osakkeista 19,1 %. Altana on listattu Saksan 30 huippuyrityksen joukkoon. Vuonna 2006 Altana AG myi farmaseuttisen toimintansa Nycomed-yhtiölle 4,5 miljardilla eurolla.

Susanne Klatten omistaa nykyisin noin 21,7 % autonvalmistaja BMW:stä (0,2 % suoraan ja 21,5% Susanne Klatten Beteiligungs yhtiön kautta) ja hänen veljensä Stefan Quandt omistaa lähes 24 prosenttia. Heistä tuli BMW:n hallituksen jäseniä vuonna 1996. Heidän äitinsä Johanna oli legendaarisen teollisuusmies Herbert Quandtin entinen sihteeri ja kolmas vaimo. Herbert Quandt luotsasi BMW:n vuodesta 1959 lähtien luksusautomarkkinoiden johtajaksi.

Klatten auttoi vuodesta 1993 lähtien kehittämään isoisänsä Altana AG:n maailmanluokan lääke-/erikoiskemian yritykseksi.
Klatten on ollut vuodesta 2008-2010 lähtien Altanan ainoa omistaja ja varapuheenjohtaja, jonka vuosiliikevaihto on yli 2,5 miljardia dollaria.
Hän omistaa myös sijoitusyhtiönsä Skionin kautta osakkuuksia digitaaliseen identiteettiin ja tietoturvaan erikoistuneessa luottokortteja ja passeja valmistavassa Entrust Datacardissa (40 %), hiiltä ja grafiittia valmistavassa SGL Groupissa (29 %) sekä noin 3-25 % tuuliturbiinien kehittäjä Nordexista toukokuussa 2023 tehdyn hakemuksen perusteella. Vuonna 2012 hän osti osakkuuksia hollantilaisesta bioteknologiayritys Paquesista ja saksalaisesta käytetyn öljyn kierrätysyritys Avista Oil (de):stä.

Klatten on Münchenin teknillisen yliopiston UnternehmerTUM innovaatiokeskuksen perustaja, joka sanoo olevansa johtava yritysten perustamiskeskus Saksassa. Hän on ollut Münchenin teknisen yliopiston yliopistoneuvoston jäsen vuodesta 2005 lähtien.

Vuonna 2007 hänelle myönnettiin Bayerischer Verdienstorden, Baijerin ansiomerkki. Susanne Klatten on yksi keskustaoikeistolaisen poliittisen puolueen CDU:n, Kristillisdemokraattisen liiton, suurimmista rahoittajista.

 Kiristysjuttu
Sveitsiläinen 44-vuotias juristi Helg Russak Sgarpi (s. 1965) tuomittiin petoksesta kuuden vuoden vankeusrangaistukseen Saksassa 9. maaliskuuta 2009.Helsingin Sanomat verkossa: BMW-perijätär käveli gigolon videoansaan BMW-perijätär käveli gigolon videoansaan. Web Archive 25.5.2009. HS 9.3.2009. Viitattu 10.3. 2018. Useita muitakin varakkaita naisia huijannut, erittäin kielitaitoinen Sgarpi tapasi Klattenin heinäkuussa 2007 Lanserhofin lääketieteellisessä luksus terveyskylpylässä Tirolissa, Itävallassa. Sveitsin armeijan reservin luutnantti teki Klatteniin vaikutuksen kolmen päivän aikana olemalla miellyttävä, kohtelias ja kertomalla surullisen tarinan epäonnistuneesta avioliitostaan. Todellisuudessa hän oli edelleen naimisissa. Hän väitti olevansa Sveitsin hallituksen palveluksessa oleva kriisialueiden erikoislähettiläs, todellisuudessa hän oli Credit Suissen yritysjärjestelyjä 1990-luvun puoleenväliin hoitanut pankkivirkailija, jonka uranousu oli äkisti pysähtynyt vuonna 1999. Tämän jälkeen hän oli elättänyt itsensä uhkapelurina ulkomailla. Vuosina 2004-2005 hän työskenteli Sveitsin toiseksi suurimmalla Sunrise AG matkapuhelinoperaattorilla erikoistuneena vaikeitten asiakasreklamaatioitten hoitamiseen. Vuonna 2007 hän työskenteli paistettua kanaa myyvässä kojussa. 

Sgarpi seurasi Klattenia tämän Etelä-Ranskassa sijaitsevalle huvilalle ja he tapasivat uudelleen kolme viikkoa myöhemmin elokuussa läheisessä hotellissa. Tapaamiset jatkuivat müncheniläisessä Holiday Inn hotellissa, jonka parkkihallissa Klatten maksoi Sgarpille syyskuussa 2007 käteisenä 7 miljoonaa euroa pahvilaatikossa, joka painoi 40 kiloa (14 000 kpl 500 euron seteliä). Hän oli oman tarinansa mukaan aiheuttanut traagisen auto-onnettomuuden eräällä erikoistehtävällään Miamissa, jossa oli vammautunut vakavasti mafiapomon tytär. Sgarpi vakuutti, että välttääkseen oikeusjutun, vain tämä summa puuttui sen jälkeen, kun hän oli muuttanut rahaksi koko muun 2 miljoonan euron omaisuutensa. Klatten lupasi auttaa häntä. Sgarpin mukaan tämä oli vain laina, jonka hän maksaisi tietysti takaisin.

Marraskuussa 2007 Sgarpi ehdotti Klattenille loistavaa lähes 300 miljoonan euron sijoitusmahdollisuutta heidän yhteistä loppuelämäänsä varten perustettavaan rahastoon, jos tämä jättäisi aviomiehensä ja muuttaisi hänen kanssaan yhteen. Tämän jälkeen Klatten lopetti suhteen ja lähti toipumaan paasto-  ja detox-kuurille  Lanserhofin kylpylään. Joulukuussa 2007 Sgarpi lähetti Klattenille hotellin vastaanottoon paketin valokuvia ja 38 minuuttia pitkän videotallenteen. Hänen rikoskumppaninsa, uskonnollista lahkoa johtanut Ernano Barretta oli viereisestä hotellihuoneesta käsin videoinut Sgarpin ja Klattenin välistä intiimiä kohtausta Etelä-Ranskassa, toisten tietojen mukaan Münchenissä. Sgarpi uhkasi puhelimessa lähettää nämä Klattenin aviomiehelle ja BMW:n johtokunnalle, mikäli Klatten ei maksa hänelle 54 miljoonaa euroa, erään tiedon mukaan 49 miljoonaa euroa, toisten tietojen mukaan 72 miljoonaa dollaria. Hän alensi summaa myöhemmin 14-15,6 miljoonaan euroon. Lokakuussa 2007 julkisuuteen oli tullut tietoja siitä, että Klattenin sukuyritys BMW oli käyttänyt orjatyövoimaa sotatarviketehtaissaan Natsi-Saksan aikana ja juutalaistaustainen Sgarpi väitti, että juuri hänen isoisänsä oli ollut yksi työläisistä ja vaati tästä epäoikeudenmukaisuudesta hyvitystä. Hän kertoi myöhemmin oikeudenkäynnin aikana halunneensa kostaa tämän vääryyden. 

Klatten tunnusti suhteensa aviomiehelleen ja palkkasi yksityisetsivät seuraamaan Sgarpin ja Barrettan puhelimia, edellinen kehuskeli rikoskumppanilleen julkistavansa intiimejä videotallenteita, ellei Klatten maksaisi. Itävallan poliisi otti Sgarpin kiinni tammikuussa 2008 autobahnin levähdysalueella lähellä Innsbruckia, jossa tämä odotti Ernano Barrettan kanssa Klattenia tuomaan lunnaita. Barrettalta löytyi nimilista, jossa oli kahden huijatun naisen nimet. 

Klattenin nostama oikeusjuttu toi esiin kolme muutakin Sgarpin uhria, joilla ei ollut samoja mahdollisuuksia saada miestä vastaan todisteita. Yksi tuolloin 36-vuotiaan Sgarpin uhreista oli hänen 83-vuotias kihlattunsa, kreivitär Verena du Pasquier-Geubels, joka ilmoitti huijarista poliisille Genevessä 2001. Tarjoamalla aluksi asianajajan ja pankkiirin palveluita Sgarpi oli huijannut häneltä 16,3 miljoonaa euroa, mutta palauttanut myöhemmin osan rahoista ja syytteistä luovuttiin, jonka jälkeen Sgarpille oli langetettu puolen vuoden ehdonalainen tuomio ja koeaika. Hänelle oli annettu puolen vuoden ehdonalainen tuomio uhkauksista sveitsiläistä Christina W. nimellä esiintynyttä seurapiirinaista, joka oli kreivitär Pasquier-Geubelsin ystävätär, kohtaan myös vuonna 2003. Kesällä 2007 hän oli Lanserhofin terveyskylpylässä lähestynyt ennen Klattenia kahta naista, joista toiselta hän sai huijattua 300 000 euroa.  

Sgarpi tunnusti olevansa syyllinen ja tehneensä väärin, mutta hän ei ole suostunut paljastamaan mihin on kätkenyt muilta naisilta vuosina 2001 -2007 huijaamansa 10 miljoonaa euroa, toisten tietojen mukaan 6 miljoonaa euroa sekä alkuperäiset DVD videot. 

 Lähteet 

Luokka:Saksalaiset liikemiehet
Luokka:Saksalaiset miljardöörit
Luokka:Vuonna 1962 syntyneet
Luokka:Elävät henkilöt